L-Arċidjoċesi ta' Malta .td_uid_3_61d2f1ed4bccb_rand.td-a-rec-img{text-align:left}.td_uid_3_61d2f1ed4bccb_rand.td-a-rec-img img{margin:0 auto 0 0} Read in English . L-Arċisqof Charles Scicluna qal li l-Coronavirus, virus ċkejken li ma jidhirx, irnexxielu jġib id-dinja għarkobbtejha u li l-ħolma tal-poter, tas-setgħa u tal-omnipotenza hija frugħa. L-Arċisqof talab li "din l-umiljazzjoni ma tkunx għalina ta' disperazzjoni imma ta' umiltà, mhux li tkissirna imma li timlina bil-għerf tassew." Dan qalu fil-quddiesa ta' radd il-ħajr lil Alla fi tmiem is-sena li għaddiet, li saret fil-Konkatidral ta' San Ġwann fil-Belt Valletta. L-Arċisqof stieden lill-Insara jagħmlu rassenja fil-qalb u fil-moħħ tax-xhur li għaddew. Qal li kemm-il darba aħna bħala soċjetà u bħala individwi warrabna lil Alla. Awgura li fi tmiem is-sena aħna nitolbu lil Alla jħenn għalina filwaqt li nagħrfu li għandna bżonnu tassew. #td_uid_2_61d2f1ed45587 .td-doubleSlider-2 .td-item1{background:url(https://cdn.newsbook.com.mt/wp-content/uploads/2022/01/01103512/Quddiesa-Arcisqof-Charles-Scicluna-80x60.jpeg) 0 0 no-repeat}#td_uid_2_61d2f1ed45587 .td-doubleSlider-2 .td-item2{background:url(https://cdn.newsbook.com.mt/wp-content/uploads/2022/01/01103454/Konkatidral-ta-San-Gwann-80x60.jpeg) 0 0 no-repeat}#td_uid_2_61d2f1ed45587 .td-doubleSlider-2 .td-item3{background:url(https://cdn.newsbook.com.mt/wp-content/uploads/2022/01/01103422/Arcisqof-Charles-Scicluna-2-80x60.jpeg) 0 0 no-repeat}#td_uid_2_61d2f1ed45587 .td-doubleSlider-2 .td-item4{background:url(https://cdn.newsbook.com.mt/wp-content/uploads/2022/01/01161457/Konkatidral-ta-San-Gwann-2-80x60.jpeg) 0 0 no-repeat} 1 minn 4 Kurja – knisja.mt/ritratti Kurja – knisja.mt/ritratti Kurja – knisja.mt/ritratti Kurja – knisja.mt/ritratti Mons. Scicluna qal li l-barka ta' Alla fuqna hija l-barka ta' missier li "jħobb, jagħder, jifhem, iħenn, jagħlaq għajnejħ it-tnejn u kultant itarrax widintu wkoll, għax dak huwa l-lingwaġġ tal-imħabba mal-ulied: l-imħabba li ħafna drabi tissarraf fil-paċenzja". Qal li l-barka ta' Alla hija wkoll barka ta' omm, u għalhekk is-sena l-ġdida nibdewha billi niftakru fil-maternità divina ta' Marija ta' Nazaret li aċċettat l-isfida tal-umiljazzjoni, tal-kalunja, tal-ħars mistkerraħ u z-zekzik tan-nies. Għalhekk, qal l-Arċisqof, permezz ta' dan il-misteru kbir tal-omm li ntgħażlet minn Alla biex twelled lil Ibnu, it-tarbija ta' Betlehem saret sinjal għall-imwarrbin kollha tas-soċjetà u ta' sinjal ta' tama u ta' paċi. "Fit-twelid ta' Ġesù jitwieled ukoll is-sliem ta' kull wieħed u waħda minna", temm jgħid l-Arċisqof. Biex taqra l-omelija sħiħa agħfas hawn .td_uid_4_61d2f1ed4c441_rand.td-a-rec-img{text-align:left}.td_uid_4_61d2f1ed4c441_rand.td-a-rec-img img{margin:0 auto 0 0}